Ľikerde raňija the rajale,
domukhen mange, aj tumenge presikhavav skidne predmeti
skidňipnaskeri romaňi kultura andro Krajsko muzeum adaj Perješiste.
Anglunes bi kamľomas te phenel
hoj bazutno muzeoskero keriben hino sthoviben vaš kidňipnaskero fondos.
Sthoviben vaš kidňipnaskro fondos pedal romaňi kulturate
na sas kerdo bazutnones vaš džando-rodkeripnaskero čalavibneha.
Aľe gendisaľiľas vaj gendisaľol ajsipnendas andal avruno pašaľipen.
Buterutno kotor andal kidňipnaskere vecen zathode la romaňi kulturate
arakhena buťa andre etnografikano skidňipen andal Krajsko muzeoste.
Dži pal vecende, so rodkeren Romengero dživipen andro amaro themeste.
Pedal ada konferencijakero kampeľišagos ala kidňipnaskere veci avka jepašarďiľom
pro veci vaš ďivestutno kampľipen, akor oda fotografikano dokumentos,
čitrande kerďipena so presikhaven le Romen the kampľipena pedal arčonďipnende.
Maškar ďivesutne veci zathovava o renti, rentengere kotora.
Paľis oda kherutna renti, bavišavibnaskere inštrumenti the somnakaj.
Pre ada čitroste šaj dikhen vajdoskero ašunďipno lancos.
Oda but kuč kidňipnaskeri veca, so ľikerel Krajsko muzeos Perješistar.
Ada vajdoskero ašunďipno lancos sas le vajdaskero Rožkovatar,
oda sas Sabinoskero tham.
Hino sthodo le štare lanckendar.
Paľis odoj hino medajlonos, phure churde.
Maškar šaj dikhen oda medajlonos,
so čirla pes delas le veteranenge andal 1. lumakero mariben vaš tromaďipen.
Hin odoj the churde, kaj hino čitrado o František Jozef.
Paľis odoj o amuletos vaš Panna Márijate the amuletos leskere inicijalijenca.
Adi veca hiňi but vasňi the interesno andro amaro Krajsko muzeoste.
Avet kidňipnaskeri veca, so hiňi andro Krajsko muzeoste, hine muršikane renti.
Les hordinenas lavutara andal romano suboristar
Romano Kendice beršende 1955 - 1960.
Aver kidňipnaskere veci, so barvaľisaľon le fondos,
hine kerďipena le perješiskere romane džuvľijendar.
Oda hine avresave dikhlore, goľiriki, khosnore,
so sas sthode la technikaha le chevakero sivibnehaažúrkou.
Bašaviben, kheľiben, oda jekhetanes la kulturakero peskeribneha vaš romipen.
The andro muzeoskero kidňipen arakhena vastenca kerde lavuta.
Oda hine duj kotora andal javoriskero kaštastar
agorestar šukarisaľarde la linajaha vaš ebenoskero kaštestar.
O lavuta kerďa o Rom Perješistar, o Duda, beršeste 1960.
Akana sikhava ada fotografiko materijalos,
so hino but vasno andro Krajsko muzeoste,
vašoda hoj sas le butvasno kidňipnardestar vaš romano folkloris,
romano folkloristar, adaj pro vichodno Slovakija, le Jozefostar Kolarčíkostar Fintický,
so dživelas beršende 1899 the muľa beršeste 1961.
Rodkerelas ada phučiben, anglunes adaj pro vichodno Slovakija.
The Ukrajinate, Ungrikate, Rumuňijate.
Pal oda, hoj rodkerelas ada etnikos, presikhaven the dujšel negativi pro caklune phale,
sa hine adaj andro muzeoste.
The oda ačhiľa pal ada but baro etnografiste.
Ala negativi ľikeren zadikhiben pal dživipnaskero sposoboste
the tradikane arčonďipena vaš ada etnikoste.
Prekal peskero rodkeripen geľa maškar 300 fameľijen, 350 fameľijen.
Beršeste 2014 krajsko muzeos kerďa čaladuňi vistava
the navľarďa la O Roma andre fotki le Jozefostar Kolarčikostar Finticky.
Hin odoj ala fotki vachteste beršendar 1930-1960.
Zachuden adaj oda vacht, kana o Roma akor phirkerenas the čalavenas.
Zachudav ada lav vašoda, bo the pro paneli, so hine adaj,
hine o Roma sar etnikos navľarde avka.
Ala fotki zachuden paľis the Romen Drijenovatar.
Oda hine ala paneli.
The ada dikhiben e fotka sikhavel, sar pes kerenas o valki,
so hine bilabarde valki.
Driejenovoste pes iloskeri čik kopaľinelas
the vašoda paľis o Roma kerenas ajse valki.
Seratar olestar andre fotki Le Jozefostar Kolarčikostar arakhena
the dokumentimen dživipen andro gav Petrovany.
The pašalutne gava.
The presikhade andre ala fotki hine the lavutara.
Anglunes oda hine Terňatar, vaj bisterdo gavestar Močarmaňatar,
savi sas beršeste 1965 sphandľi le Petrovanenca.
Aver ajsi čaladuňi vistava,
savi tumenge šaj len kečeň andal Krajsko muzeostar Perješiste,
hiňi vistavaBiagorutno drom.
E vistava mek jekhvar presikhavel dživipen pal ada etnikoste
andre 30. the 40. beršende vaš 20. šelberš andre Karpaťiko kotlina
Anglunes odoj arakhena čirlatuňipen the paľis oda foto-dokumenťiko kotor.
Presikhavel le čaladune Romen the zabešlen,
lengere averutno dživipneha le tradikane arčonďipnenca.
Leperďom tumenge, hoj andro krajsko muzoste hine the čitrande kerďipena.
Ala aľe nane andro kidňipnaskero etnografikano fondoste,
aľe hine andre artikano čirlatuňipen.
The pre oda bi tumenge šaj odphenelas miro kolegas andal artikano čirlatuňipen.
Agorutňi, mandar sthoďi kategorijatar,
hine veci, so pen zathoven maškar arčonďipena.
Anglunes pen o Roma le avrende manušendar cajchinenas,
na ča avresutno dživipneha, aľe the la buťaha,
savi peske kidenas najekhvar le kampľipnestar.
Zaile peske varesave arčonďipena pre but učo opripen.
Pal soste sikhaven the kerďipena, so hine andro krajsko muzeoste.
Elšino ajso arčonďipen, savo arakhena
andre adi čaladuňi vistava the sikhavel les, hino romano charťipen.
Romane charťasa anglunes kerenas karfina, lanci, trasťipena, petala, tovera.
Aľe the phuvakerechulajinde inštrumenti.
Aver arčonďipen, savo arakhena andre narodopisno ekspozicijate vaš krajsko muzeoste,
hino balaňaripen the khudaripen.
Le balaňaripnaskero bararipen geľa vaš 80. berša andal 19. šelberšeste
kana avle rumuňika romane balaňara andal Podkarpaťiko Rusijatar.
The akor ala pen zabešenas jekhvichodneder kotoreste le vichodno SLovakijate.
Phenďom, hoj aver arčonďipen, so pale hino ekspozicijate, hino khudaripen.
Varesave kerďipena andal virbakere konara šaj arakhen andre adi ekspozicija.
Vakeravas pal balaňaripen.
The andre fotki le Jozefostar Kolarčikostar
arakhena ada balaňaripen, so hino zachudno.
The balaňaripen čirlatuňipnestar kerenas ča murša.
pre adi fotka hiňi the čhajori, so šegitinel peskere dadeske.
Paťav, hoj kidňipena, so hine adaj andro krajsko muzeoste, tumenge pačisaľonas.
the avena len te dikhel le peskere školakere čhavenca the peskere fameľijenca.
Paľikerav tumenge.